
Fylkesmannen i Sør-Trøndelag


STATENS HUS, 7468 TRONDHEIM

Sentralbord: 73 19 90 00


besøksadresse: PRINSENS GATE 1
Saksbehandler
Innvalgstelefon
Vår dato
Vår ref. (bes oppgitt ved svar)

Beate Sundgård
73 19 92 61
23.08.2002
2002/05430-433.52


Deres dato
Deres ref.

19.08.2002
                              

Dindalen Beitelag v. Odd Arne Hoel 
7340 Oppdal

Iverksettelse av fellingstillatelse på jerv i Dindalen, Oppdal kommune, Sør-Trøndelag 

Vi viser til søknad om felling av jerv i Dindalen fra Dindalen Beitelag av 19.08.02 og muntlige oppdateringer på skadebildet den 26.08.02. 

Bakgrunn

SNO kan bekrefte 11 søyer og 10 lam som er dokumentert drept av jerv i området Storhaugpiken – Grytvatnet og Brattskarven – Knotthøa. De fleste kadaver er fra uke 33 og en del fra inneværende uke. 

Generelt

Ifølge forskrift til viltloven om forvaltning av bjørn, jerv, ulv og gaupe, fastsatt ved kgl res. Av 30. juni 2000 er det Direktoratet for naturforvaltning som kan gi fellingstillatelse på jerv og fastsette nærmere vilkår for eventuell fellingstillatelse. I brev av 31.05.2002 fra Direktoratet for naturforvaltning er fylkesmennene i Sør-Norge gitt myndighet til å iverksette felling på inntil 2 jerv i 2002. 

Det understrekes i brevet at målet med fellingstillatelsen ikke er å regulere en rovviltbestand, men å felle mest mulig bestemte individer knyttet til bestemte situasjoner.

Kjerneområdet for jerv i Sør-Norge ble opphevet av Regjeringen fra og med 1. april 2002. I St. prp. Nr. 1 (2001-2002) heter det at jerv i Sør-Norge i større grad vil bli forvalta ut i fra konfliktnivå i forhold til sau i utmark, noe som innebærer at en også skal vurdere felling av jerv innefor det tidligere kjerneområdet. 

Videre skal jerv i Sør-Norge forvaltes ut i fra et bestandsmål på minst 10-15 årlige ynglinger i hele Sør-Norge. Årets foreløpige yngleregistreringer  viser 4 dokumenterte og 3 antatte ynglinger av jerv i Sør-Norge.

Fylkesmannens vurdering

Det aktuelle beitområdet er et viktig oppvekstområde for den Sør-Norske jervbestanden og siden årets yngleregistreringer hittil viser et lavere bestandstall enn det som er ønskelig, har fylkesmannen vært litt avventende med å gi tillatelse til felling i Dindalen. Skadebildet er imidlertid nå ganske alvorlig. Mesteparten av kadaverene er mindre enn en uke gamle og noen kadaver er helst ferske. Tatt i betraktning at det er mest morsøyer som er tatt, er skadebildet langt mere alvorlig enn det bare antall kadaver tilsier. Fylkesmannen mener derfor det er grunnlag for å iverksetee fellingstillatelse på 1 jerv i Dindalen.

Hvis skadene fortsetter utover i sesongen vil vi sterkt oppfordre beitelaget til å planlegge og iverksette tidlig nedsanking. 

Følgende betingelser er knyttet til fellingstillatelsen:

1. Fellingstillatelsen gjelder fra 23.08.2002. kl.15.00 til og med 29.08.2002. Fellingsområdet er avgrenset til området vest for Driva, sør for veg fra Driva til Blokkhus, øst for fylkesgrensa mot Sunndal og nord for øst-vest gående linje fra Veggasætre til Driva, jf. kart.  

2. Det er kun jegere som er oppnevnt av kommunene som kan delta i fellingsforsøket. 

3. Ved felling av jerv skal det nyttes våpen og ammunisjon godkjent for storviltjakt.

4. Felling av jerv skal omgående meldes til kommunen, fylkesmannen og Direktoratet for naturforvaltning. Fylkesmannen kan nås på tlf 900 65 298. Meldingen skal inneholde opplysninger om tid og sted for fellingen. Fellingsstedet skal kunne påvises dersom fylkesmannen krever dette.

5. Jerv som blir felt på denne tillatelsen er Viltfondets eiendom. Ingen kan derfor på noen måte gjøre seg nytte av felt jerv uten nærmere samtykke fra Direktoratet for naturforvaltning. Felte dyr skal så raskt som mulig bringes til Norsk institutt for naturforskning, Tungasletta 2, 7485 Trondheim. 

6. Med hjemmel i viltlovens § 52, siste ledd, gir Direktoratet for naturforvaltning tillatelse til bruk av løs hund under forsøk på felling dersom dette anses som aktuelt. Tillatelser etter bufeloven og/eller reindriftsloven må innhentes av jegerkorpset.

Fellingstillatelsen er gitt med hjemmel i Viltlovens § 12 og forskrift om forvaltning av bjørn, jerv, ulv og gaupe, fastsatt ved kgl. res. av 30.juni 2000 (vedlagt). Vedtaket kan innen 3 uker påklages til Direktoratet for naturforvaltning. Eventuell klage sendes via fylkesmannen.

Med hilsen

Stein-Arne Andreassen    e.f.
Beate Sundgård

miljøverndirektør
konsulent

Vedlegg: 
Direktoratets brev av 31.05.02

avdeling

Telefon
73 19 90 06
73 19 90 06

73 19 90 05
73 19 90 05
73 19 90 04

Telefaks
73 19 91 01
73 19 91 01
73 19 91 01
73 19 90 66
73 19 92 30
73 19 91 01

Epost: postmottak@fm-st.stat.no
Internett: www.fylkesmannen.no/st


